Heyetê Vera Terorî yo ke tede 15 rêxistinê komelê sivîlî û partîyê sîyasî ca gênê derheqê îşxalê Tirkîya de Parka Nalî ya Silêmanî de eşkerayîyêke daye.
Berpirsa Komeleya Afretanê Kurdîstanî Dayîke Perçeme eşkerayîye wende û vat: ''Semedê bêvengîya hukmatê Başûrî her roje doman û welatperweranê ma rê gefê mergî yeno wendene. No zî pê destê dezgehanê îstîxbaratî û ajanîye yeno kerdene. Îşxalê Kurdîstanî şarê ma xeniqneno. Hukmatê Başûrî ganî vera îşxalî têbigêro. Ma do vera îşxalî çalakîyan bikerê. Ma venga şarê xo danê ke bi xurtî tewrê nê çalakîyan bibo.''
Name 15 partî û rêxistinê Heyetê Vera Terorî wina yê:
Tevgera Azadî ya Civaka Kurdistanê (Tevgera Azadî)
Hizba Komunîsta Kurdistanê (Hizba Şîu)
Komeleya Zehmetkêşanî Kurdistanê- Îran
Rêxistina Jinên Azad a Kurdistanê (RJAK)
Grûba Heng
Komeleya Ciwanên Welatparêzên Kurdistanê
Grûba Asoya Nû
Şaxê Silêmaniyê ya Yekîtiya Lawên Kuridstanê
Şaxê Silêmaniyê ya Yekîtiya Afretên Kurdistanê
Desteya Însyatîfa Ji bo Konferansa Nîştanî ya Kurdistanê
Rêxistina Rewşenbîrî ya Welî Dêwane
Rêxistina Nîşan a ji bo Şiyariya ferd
Lîsteya Pîşeyî ya Mamostayên Lîjeya Silêmaniyê
Bijûtneweya Demokratîk a Gelê Kurd.
